stanford-oval/wikipedia huggingface dataset:
Supermarjo ja tytöt

| Supermarjo ja tytöt |
| --- | --- |

Kestoaika:  60 minuuttia
Pääosissa:  Marjo Niittyviita Ari Niittyviita Riitta Niittyviita Sara Niittyviita Rosa Niittyviita Kevin Niittyviita Sofia Mäkinen Henna Peltonen
Alkuperämaa:   Suomi
Verkko:  Liv
Esitetty:  21. maaliskuuta 2012 – 29. marraskuuta 2012
Tuotantokausia:  2
Jaksoja:  22
Tuotanto
Käsikirjoittaja(t):  Anna Perho
Tuotantoyhtiö(t):  Aito Media
Supermarjo ja tytöt oli vuonna 2012 Liv-kanavalla esitetty tositelevisiosarja, jossa seurattiin Niittyviidan showbusiness-perheen sekä Marjon kahden työntekijän Henna Peltosen ja Sofia Mäkisen arkea Hollolassa. Ohjelman on tuottanut Aito Media ja käsikirjoittanut Anna Perho. Ensimmäinen tuotantokausi alkoi 21. maaliskuuta 2012.  Toinen tuotantokausi alkoi 27. syyskuuta 2012.
11. huhtikuuta nähty jakso keräsi 257 000 katsojaa ja oli Livin kolmanneksi katsotuin ohjelma vuonna 2012.
Henkilöt

Marjo Niittyviita
Ari Niittyviita
Riitta Niittyviita
Sara Niittyviita
Rosa Niittyviita
Kevin Niittyviita
Sofia Mäkinen
Henna Peltonen
Ensimmäinen tuotantokausi

| Jakso | Nimi | Ensiesitys |
| --- | --- | --- |
| 1. | Ensimmäisessä jaksossa tutustutaan Marjon perheeseen, Sofiaan ja Hennaan | 21. maaliskuuta 2012 |
| 2. | Marjo, Ari ja lapset lähtevät Harmonikkaristeilylle, jossa Sara kilpailee jatkopaikasta harmonikkafinaaliin | 28. maaliskuuta 2012 |
| 3. | Marjo on viimeisillään raskaana, mutta hänen pitää vielä järjestää Lamourettes-tyttöjen tärkeät promootiokuvaukset | 4. huhtikuuta 2012 |
| 4. | Marjo synnyttää | 11. huhtikuuta 2012 |
| 5. | Saran ja Hennan syntymäpäiviä juhlitaan kauneushoitolassa, mutta Henna ei ole tyytyväinen juhlien ohjelmaan | 18. huhtikuuta 2012 |
| 6. | Marjo ja Lamut tapaavat julkkismanageri Wille Wileniuksen | 25. huhtikuuta 2012 |
| 7. | Rakastuneet Henna ja Tauski lähtevät Tallinnaan silikonileikkaukseen | 2. toukokuuta 2012 |
| 8. | Henna matkustaa Ruotsiin tapaamaan veljeään, jonka hän on löytänyt Facebookin kautta | 9. toukokuuta 2012 |
| 9. | Marjo järjestää Miss Hämeenlinna-kilpailut, joiden yhteydessä myös Sara ja Rosa esiintyvät | 16. toukokuuta 2012 |
| 10. | Marjo ja perhe ovat kesäkiertueella | 23. toukokuuta 2012 |
| 11. | Tässä jaksossa vietetään Hennan polttareita ja häitä | 30. toukokuuta 2012 |
| 12. | - | 6. kesäkuuta 2012 |
Toinen tuotantokausi

| Jakso | Nimi | Ensiesitys |
| --- | --- | --- |
| 1. | Supermarjo on täällä taas! Niittyviidoilla on edessään kiireinen kesä | 27. syyskuuta 2012 |
| 2. | Marjo, Ari ja tanssitytöt osallistuvat Seiskan synttäribileisiin | 4. lokakuuta 2012 |
| 3. | Niittyviidat vierailevat Tauskin kotona, ja Marjon ja Tauskin yhteistyö etenee vauhdikkaasti | 11. lokakuuta 2012 |
| 4. | Marjo järjestää Lamourettesille ja Blazelle yhteiset kuvaukset | 18. lokakuuta 2012 |
| 5. | Marjo on toipunut pahimmasta uupumuksesta ja tarttuu jälleen uusiin haasteisiin | 25. lokakuuta 2012 |
| 6. | Marjo saa tukea hiihtouralleen | 1. marraskuuta 2012 |
| 7. | Blaze-tanssiryhmä nousee ensimmäistä kertaa lavalle | 8. marraskuuta 2012 |
| 8. | Marjon järjestämä Hämeen neito -kilpailu ratkeaa tavalla, joka hämmentää joitakin osallistujia | 15. marraskuuta 2012 |
| 9. | Niittyviidan perhe matkaa kesäretkelle Tuuriin | 22. marraskuuta 2012 |
| 10. | Marjon suunnitelmat lasten kauneuskilpailuista saavat aikaan mediakohun | 29. marraskuuta 2012 |
Toisen tuotantokauden tunnus.
Carter Cruise

| Carter Cruise |
| --- | --- |

Henkilötiedot
Syntynyt: 24. huhtikuuta 1991 (ikä 33)
Pornonäyttelijä
Aktiivisena:  2013-
Silmien väri:  sininen
Pituus:  163 cm
Paino:  55 kg
Aiheesta muualla
IMDb
Carter Cruise (s. 24. huhtikuuta 1991 Atlanta, Georgia, Yhdysvallat) on yhdysvaltalainen DJ ja entinen pornonäyttelijä. Vuonna 2015 hän voitti XBIZ Award -gaalassa sekä AVN Award -gaalassa vuoden tulokas -palkinnot. Lisäksi hän voitti myös Paras naisnäyttelijä -palkinnon vuoden 2015 AVN Awardseissa. Vuonna 2014 Cruise listattiin kärkisijalle Men’s Mag Dailyn 25 kuumimman pornonäyttelijän listalla. Pornonäyttelijän työn jälkeen Cruise on keskittynyt musiikkialan DJ:n työhön ja hänestä on tehty DJ-hahmo videopeliin Postal 4: No Regerts.
Aiheesta muualla

Wikimedia Commonsissa on kuvia tai muita tiedostoja aiheesta .
Carter Cruise Internet Movie Databasessa. (englanniksi)
Carter Cruise Twitterissä (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
| --- | --- |
Auktoriteettitunnisteet: Taiteenala :  MusicBrainz 
Käännös suomeksi
Skopa elämä

Skopa elämä on suomalainen tositelevisiosarja opiskelijoiden elämästä. Sarjan pilottikauden ensimmäinen jakso julkaistaan 22. maaliskuuta 2018 YouTubessa. Todellisiin tapahtumiin pohjautuvassa sarjassa seurataan läheltä kymmenen Kuopiossa opiskelevan nuoren arkea viikon ajan.
Sarjan nimi on saanut inspiraationsa Kuopio-nimen historiatulkinnasta.
Synopsis

Parikymppiset opiskelijat Alexa, Anna-Maria, Saara, Sawa, Mira ja tyttöporukka Nellyt pinkovat sykkeellä pitkin Skopan baanoja. Elämä on suorittamista ja kipuilua, mutta päiviin mahtuu myös runsaasti rakkautta, noloja puheita ja pieniä suuria ihmetyksen aiheita.
Skopa elämä kuvaa opiskelijaelämän ihanan kamalaa vapautta aidoimmillaan. Paniikkia vaatimuksista ja sekoilua oman minän kanssa - missä milloinkin. Ehdotonta ystävyyttä ja ihmisen pyyteetöntä kauneutta. Sydämiä suloisesti säröillä, proteiinipatukoita uunissa, meikkausfilosofiaa, keskusteluja perunarieskasta terapiaan.
Päähenkilöt ja kuvaukset

Sarjan päähenkilöt ovat 19-27-vuotiaita Kuopiossa opiskelevia suomalaisia nuoria. Päähenkilöt on haettu avoimella castingilla Kuopion alueen oppilaitosten (Savonia-ammattikorkeakoulu, Itä-Suomen yliopisto, Savon ammattiopisto ja Ylä-Savon ammattiopisto sekä Kuopion alueen urheiluakatemia) opiskelijoista. Skopa elämä on kuvattu helmikuussa 2018 Kuopiossa.
Päähenkilöt:
Alexandra
Anna-Maria
Mira
Saara
Sawa
Nellyt (viiden tytön kaveriporukka)
Jaksot

Skopa elämän ensimmäinen tuotantokausi pitää sisällään viisi jaksoa ja extramateriaalit. Jaksot on julkaistu YouTubessa, Instagramissa ja sarjan omalla verkkosivulla.
Tekijät

Toteuttaja: Kuopion alueen Maakunnallinen yhteismarkkinointi, jota Kuopion kaupunki koordinoi.
Tuotantoyhtiö: Oddy Inc Oy.
Tuotantotiimi: vastaava ohjaaja-tuottaja Tuomas Moilanen, Oddy Inc., ohjaaja Raine Siltala
Aiheesta muualla

Linkki sarjan kotisivulle (Arkistoitu – Internet Archive)
Linkki sarjan Youtube-kanavalle
Linkki sarjan Instagram-sivulle
Linkki YLE:n artikkeliin
Linkki ePressin tiedotteeseen
Linkki Oddyzinen artikkeliin (Arkistoitu – Internet Archive)
Olga Manner

| Olga Manner> Henkilötiedot |
| --- | --- |
Syntynyt: 17. helmikuuta 1883 Mäntsälä
Kuollut: 17. lokakuuta 1938 (55 vuotta) Leningrad
Ammatti:  toimittaja, suomentaja
Poliitikko
Puolue:  SDP, SKP, NKP
Puoliso:  Kullervo Manner (1908–1922)
Olga Maria Manner (ven. Ольга Августовна Маннер, synt. Seger, vuodesta 1906 Arjanne, 17. helmikuuta 1883 Mäntsälä – 17. lokakuuta 1938 Leningrad) oli suomalainen toimittaja ja suomentaja, joka tunnettiin myös feministinä. Sosialidemokraattisessa naisliikkeessä vaikuttaneen Olga Mannerin puoliso oli suomalaisen työväenliikkeen johtohahmoihin lukeutunut Kullervo Manner. Sisällissodan jälkeen pariskunta pakeni Neuvosto-Venäjälle ja Olga Manner teloitettiin myöhemmin Stalinin vainojen aikana.
Elämä > Suomessa

Torppariperheeseen syntyneen Mannerin vanhemmat olivat August Seger (1857–1895) ja Flora Sofia Fredriksdotter (s. 1860). Hänen veljensä oli varatuomari Oskari Arjanne, joka vaikutti myös sosialidemokraattisessa työväenliikkeessä. Isän kuoleman jälkeen sisarukset muuttivat äitinsä kanssa Porvooseen. Oskari Arjanne kirjoitti ylioppilaaksi Porvoon suomalaisesta yhteiskoulusta, mutta Olga ei käynyt kouluja.
Vuosisadan vaihteessa Manner liittyi Porvoon työväenyhdistykseen, jonka naisosastoa hän oli perustamassa. Manner toimi myös naisosaston puheenjohtajana. Työväenliikkeen parissa hän tutustui Porvoossa ilmestyneen Työläinen-lehden päätoimittajaan Kullervo Manneriin, jonka kanssa hän solmi siviiliavioliiton vuonna 1908. Pariskunta oli lapseton, mutta heidän kasvattinaan oli Olgan veljenpoika. Vuonna 1909 pariskunta muutti Helsinkiin Kullervon saatua paikan Työmiehen toimituksesta. Kullervo Mannerin elämäkerran kirjoittaneen Matti Lackmanin mukaan Olga Manner oli perehtynyt työväenaatteeseen aviomiestään syvällisemmin ja toimi myös hänen opettajanaan. Lisäksi Lackman katsoo Olgan auttaneen Kullervo Mannerin nousua suomalaisen työväenliikkeen huipulle, mutta jääneen itse taustalle tämän edettyä nopeasti urallaan.
Olga Manner oli Helsingin Työväenyhdistyksen naisosaston puheenjohtaja 1913–1916 ja vuonna 1913 hänet valittiin myös Sosialidemokraattisen Naisliiton liittotoimikuntaan. Lisäksi Manner toimi liiton julkaiseman Työläisnainen-lehden avustajana. Keväällä 1917 hänet valittiin seitsenhenkiseen komiteaan, jonka tehtävänä oli Työväen Järjestönuorten Liiton toiminnan käynnistäminen. Sisällissodan aikana Manner valittiin naisliiton edustajana Työväen pääneuvoston varajäseneksi. Hänestä tuli myös punaisten nimittämän Helsingin kaupunginvaltuuston jäsen. Kullervo Manner puolestaan toimi Suomen kansanvaltuuskunnan puheenjohtajana. Sodan loppuvaiheessa pariskunta pakeni Viipurista Neuvosto-Venäjälle ilmeisesti Olgan painostuksesta.
Elämä > Neuvostoliitossa

Elokuussa 1918 Mannerit osallistuivat Moskovassa pidettyyn Suomen Kommunistisen Puolueen perustavaan kokoukseen. Vuonna 1920 Olga Manner todisti Pietarissa niin sanottuja Kuusisen klubin murhia. Hän oli Aura Kiiskisen seurassa kuuntelemassa kerholla järjestettyä tilaisuutta, kun joukko punaupseereita hyökkäsi paikalle ja surmasi kahdeksan henkilöä. Manner ja Kiiskinen olivat myös vaarassa joutua ammutuiksi puolustaessaan Kullervo Manneria häntä vastaan kohdistetuilta syytöksiltä. Kullervo Manner ei itse ollut paikalla.
Mannerien avioliitto päättyi vuonna 1922 Kullervon aloitettua suhteen Hanna Malmin kanssa. Eron raskaasti ottanut Olga yritti itsemurhaa lääkkeillä, mutta hänet ehdittiin toimittamaan ajoissa sairaalaan. Tapahtumat herättivät Olgassa myös kostonhalun. Hän uhkasi lähettää sanomalehdille paljastuksia aviomiehestään ja muista suomalaisten kommunistien johtohahmoista sekä Hanna Malmin menneisyydestä. Kullervo Manner pelkäsi julkisuuskuvansa puolesta erityisesti Suomessa ja pyysi kontrollikomiteaa puuttumaan asiaan, koska paljastukset saattaisivat vahingoittaa myös puoluetta. Lopulta Olga joutui toverituomioistuimeen, jossa hän luopui suunnitelmistaan.
Leningradiin asettunut Manner työskenteli NKP:n propagandistina sekä Valtion kustannusliike Kirjan suomentajana. Lisäksi hän toimitti muun muassa Vapaus-lehden naistensivuja ja kuului 1920-luvun lopulta lähtien Työläis- ja talonpoikaisnainen -lehden avustajakuntaan. Kirjoituksissaan Manner uskalsi myös arvostella Neuvostoliiton oloja. Kritiikki kohdistui erityisesti hänen ”pikkuporvarillisina” pitämiinsä puoluevirkailijoihin. Mannerin mukaan yhteiskuntaan oli muodostunut tavallista kansaa parempaa elämää viettävä etujoukko, joka oli etääntyneen kauaksi työväestöstä.
Manner vangittiin kesäkuussa 1938, jolloin hän yritti pidätyksen yhteydessä itsemurhaa. Lokakuussa Manner sai kuolemantuomion neuvostovastaisesta ja vastavallankumouksellisesta agitaatiosta syytettynä artikla 58:n nojalla. Hänet ammuttiin Leningradissa 17. lokakuuta 1938. Hieman myöhemmin talvisodan aikana Suomessa kiersi huhuja, joiden mukaan Manner olisi yksi Radio Moskovan propagandaäänistä eli ”Tiltuista”.
Teokset ja suomennokset

Ammatillisen liikkeen järjestökysymyksiä : ammatillisessa liikkeessä toimivan tieto- ja käsikirja.  Suomentanut Einari Laaksovirta & Olga Manner. Leningrad, Petroskoi:  Kirja ; Karjalan A.S.N.T:n ammattiliittojen neuvosto, 1927.
Pokrovski, M. N.: Venäjän historia lyhyin piirtein I ja II.  Suomentanut Olga Manner. Leningrad:  Kirja, 1927.
Monosov, S. M.: Vallankumousliikkeiden historia : lännen kumousliikkeiden historia.  Suomentanut Olga Manner. Leningrad:  Kirja, 1929.
Pulkkinen, Hannes & Manner, Olga: Kommuuni Työ : Amerikan suomalaisten työläisten perustama kollektiivinen talous Neuvostoliitossa.  Leningrad:  Kirja, 1931.
Lvov, V. N.: Maapallon synty.  Suomentanut Olga Manner. Leningrad:  Kirja, 1934.
Rodnyh, A. A.: Raketit ja rakettilaivat.  Suomentanut Olga Manner. Leningrad:  Kirja, 1934.
Kon, Felix: Vallankumouksen lipun alla.  Suomentanut Olga Manner. Leningrad:  Kirja, 1936.
Jasenski, Bruno: Ihminen vaihtaa nahkansa.  Suomentanut Olga Manner. Leningrad:  Kirja, 1937.
Puškin, Aleksandr: Valitut teokset. IV kirja : Romaaneja ja kertoelmia.  Suomentanut Jalmari Virtanen & Olga Manner. Leningrad:  Kirja, 1937.
Kristin Cavallari

| Kristin Cutler |
| --- | --- |
 Kristin Cavallari vuonna 2010.
Henkilötiedot
Koko nimi:  Kristin Elizabeth Cutler o.s. Cavallari
Syntynyt: 5. tammikuuta 1987 (ikä 38) Denver, Colorado, Yhdysvallat
Ammatti:  näyttelijä, muotisuunnittelija, TV-tähti
Puoliso:  Jay Cutler
Näyttelijä
Aktiivisena:  2004–
Merkittävät roolit:  Kristin Laguna Beach: The Real Orange County, The Hills
Aiheesta muualla
www.kristincavallari.com
IMDb 
Kristin Elizabeth Cutler (o.s. Cavallari, s. 5. tammikuuta 1987) on yhdysvaltalainen televisioesiintyjä, näyttelijä ja muotisuunnittelija. Hän tuli tunnetuksi tositelevisiosarjoista Laguna Beach: The Real Orange County ja The Hills.lähde?
Cavallari on naimisissa Miami Dolphinsissa pelaavan Jay Cutlerin kanssa.lähde?
Ura

Cavallari on syntynyt Denverissä Coloradossa. Hän kävi Laguna Beach High Schoolia. Hän oli mukana tositelevisiosarjassa Laguna Beach: The Real Orange County vuosina 2004–2006, minkä jälkeen hän näytteli muutamissa elokuvissa ja televisiosarjoissa ennen kuin liittyi Laguna Beachin spin-off-sarjaan The Hillsiin, jossa hän oli mukana vuosina 2009–2010. Vuonna 2011 Cavallari kilpaili Yhdysvaltain Tanssii tähtien kanssa -sarjassa. Hänen parinaan oli tanssija Mark Ballas. Pari karsiutui kilpailusta kolmantena.lähde?
Yksityiselämä

Vuonna 2010 Cavallari tapasi Jay Cutlerin. Pari meni kihloihin vuonna 2011 ja naimisiin vuonna 2014. Heillä on kolme lasta.
Filmografia > Elokuvat

| Vuosi | Elokuva | Rooli |
| --- | --- | --- |
| 2006 | Fingerprints | Crystal |
| 2007 | Cheerleader Camp | Julie |
| 2008 | Green Flash | Lana |
| 2008 | Spring Breakdown | Lizzie |
| 2009 | Wild Cherry | Trish Van Doren |
| 2009 | National Lampoon's Van Wilder: Freshman Year | Kaitlin Hayes |
Filmografia > Televisiosarjat

| Vuosi | Televisiosarja | Rooli |
| --- | --- | --- |
| 2006 | Veronica Mars | Kylie Marker |
| 2007 | Cane | Casey |
| 2008 | C.S.I. New York | Isabelle Vaughn |
| 2011 | The Middle | Ms. Devereaux |
Filmografia > Omana itsenään televisiossa

| Vuosi | Televisiosarja |
| --- | --- |
2004–2006: Laguna Beach: The Real Orange County
2007: Get This Party Started
2009–2010: The Hills
2011: Huippu-Draq Queen Haussa
2011: Huippumalli haussa
2011: Dancing with the Stars
2012: Cupcake Wars
2012–2013: The League
Aiheesta muualla

Kuvia tai muita tiedostoja aiheesta Kristin Cavallari Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Yhdysvallat  Korea 
Henkilöt:  Deutsche Synchronkartei 
Kristin Cutler raskaana vuonna 2014.
Maksim Kondratjev

| Maksim Kondratjev |
| --- | --- |
 Kondratjev (numero 63) suojelemassa Lokomotiv Jaroslavlin maalia Amur Habarovskin kapteeni Dmitri Tarasovilta (vasemmalla) syyskuussa 2012.
Henkilötiedot
Syntynyt: 20. tammikuuta 1983 (ikä 42) Toljatti, Venäjän SFNT, Neuvostoliitto
Kansalaisuus:   Venäjä
Jääkiekkoilija
Pelipaikka:  puolustaja
Maila:  vasen
Pituus:  185 cm
Paino:  90 kg
Seura
Seura:  Amur Habarovsk
Sarja:  KHL
Pelinumero:  63
Pelaajaura
Pääsarjaura:  2001–
Aik. seurat:  Lada Toljatti (RSL) TsSK VVS Samara (RUS-2) St. John's Maple Leafs (AHL) Toronto Maple Leafs (NHL) Hartford Wolf Pack (AHL) New York Rangers (NHL) Portland Pirates (AHL) Anaheim Ducks (NHL) SKA Pietari (RSL/KHL) TsSKA Moskova (KHL) Salavat Julajev Ufa (KHL) Lokomotiv Jaroslavl (KHL) Traktor Tšeljabinsk (KHL) Torpedo Nižni Novgorod (KHL)
NHL-varaus:  168. varaus, 2001 Toronto Maple Leafs
Maksim Valerjevitš Kondratjev (ven. Максим Валерьевич Кондратьев; s. 20. tammikuuta 1983 Toljatti, Venäjän SFNT, Neuvostoliitto) on venäläinen jääkiekkopuolustaja, joka edustaa KHL-joukkue Amur Habarovskia.
Ura > Seuraura

Kondratjev on Lada Toljatin kasvatti. Hän pelasi ensimmäiset miesten pelinsä 15-vuotiaana seuran kakkosjoukkueessa Venäjän kolmanneksi korkeimmalla sarjatasolla Pervaja Ligassa kaudella 1998–1999. Kauden 2000–2001 Kondratjev pelasi osaksi Toljatin kakkosjoukkueessa ja osaksi sarjatasoa ylempänä Vysšaja Ligan TsSK VVS Samarassa. Toronto Maple Leafs varasi hänet kuudennella kierroksella 168. pelaajana NHL:n varaustilaisuudessa 2001. Kaudella 2001–2002 Kondratjev nousi Toljatin Superliiga-joukkueeseen, jossa tulokaskausi toi 42 runkosarja- ja neljässä playoff-ottelussa tehot 3+3=6.
Kaudeksi 2003–2004 Kondratjev siirtyi Toronto Maple Leafsin organisaatioon. Hän pelasi seitsemän NHL-ottelua ilman tehopisteitä ja 18 AHL-ottelua farmijoukkue St. John's Maple Leafsissa tehopistein 3+5=8, kunnes Kondratjev palasi joulukuussa 2003 takaisin Lada Toljattiin. Maaliskuussa 2004 Maple Leafs kauppasi hänen ja Jarkko Immosen oikeudet, kesän 2004 ensimmäisen kierroksen varausvuoron sekä kesän 2005 toisen kierroksen varausvuoron New York Rangersiin vaihdossa Brian Leetchiin ja kesän 2004 neljännen kierroksen varausvuoroon. Kondratjev aloitti kauden 2004–2005 Rangersin farmijoukkue Hartford Wolf Packissa, mutta hän palasi marraskuussa 2004 taas Toljattiin NHL:n työsulun vuoksi. Kaudella 2005–2006 Kondratjev pelasi Rangersissa 29 NHL-ottelua tehopistein 1+2=3 ja neljä ottelua Wolf Packissa. Tammikuussa 2006 Rangers kauppasi hänet Anaheim Ducksiin vaihdossa Petr Sýkoraan ja kesän 2007 toisen kierroksen varausvuoroon. Kondratjev pelasi loppukautensa kokonaan AHL-joukkue Portland Piratesissa.
Kondratjev palasi kaudeksi 2006–2007 vapaana agenttina Lada Toljattiin, jossa hän teki pääsarjauransa yhden kauden piste-ennätyksensä tehoilla 3+16=19. Kondratjev teki myös pääsarjauransa yhden kauden jäähyennätyksen 144 minuutillaan, joilla hän sijoittui Superliigan jäähypörssissä kuudenneksi. Heinäkuussa 2007 Kondratjev teki vuoden mittaisen sopimuksen Anaheim Ducksin kanssa ja palasi Pohjois-Amerikkaan kaudeksi 2007–2008. Hän ehti pelata vain neljä NHL-ottelua, kunnes Kondratjev palasi taas kotimaahansa ja siirtyi SKA Pietarin riveihin. Kaudella 2008–2009 hän jatkoi uraansa Superliigan tilalle perustetussa KHL:ssä TsSKA Moskovan paidassa ja kaudeksi 2009–2010 Kondratjev siirtyi kaksivuotisella sopimuksella Salavat Julajev Ufaan. Kausi 2009–2010 päättyi Gagarin Cupiin.
Kolmen Ufassa vietetyn vuoden jälkeen Kondratjev siirtyi vuoden mittaisella sopimuksella Lokomotiv Jaroslavliin kaudeksi 2012–2013. Lokakuussa 2012 hänet kuitenkin kaupattiin aiempaan seuraansa TsSKA Moskovaan vaihdossa Aleksandr Guskoviin. Kaudeksi 2013–2014 Kondratjev siirtyi kolmivuotisella sopimuksella Traktor Tšeljabinskiin.
Ura > Maajoukkueura

| Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Maa:   Venäjä> Miesten jääkiekko. |
| --- | --- | --- | --- |
|  Pronssia | Moskova 2007 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Kultaa | Tšekki 2002 | jääkiekko |  |
|  Kultaa | Nova Scotia 2003 | jääkiekko |  |
Kondratjev edusti Venäjää MM-kilpailuissa vuosina 2004 ja 2007, joista jälkimmäinen turnaus päättyi pronssiin. Hän pelasi myös alle 20-vuotiaiden MM-kilpailuissa vuosina 2002 ja 2003, joista molemmat turnaukset päättyivät maailmanmestaruuteen.
Sandee Westgate

| Sandee Westgate |
| --- | --- |

Henkilötiedot
Syntynyt: 5. toukokuuta 1979 (ikä 45)
Pornonäyttelijä
Taiteilijanimet:  Sandra Westgate
Pituus:  168 cm
Paino:  49 kg
Aiheesta muualla
IMDb
Sandee Westgate (s. 5. toukokuuta 1979 Sacramento, Kalifornia) on yhdysvaltalainen pornonäyttelijä. Vuonna 2000 hän esiintyi sivuroolissa Rantojen kunkku  -televisiosarjassa. Hän on työskennellyt uransa alkuaikoina Playboylle. Vuodesta 2007 lähtien Westgate on myös johtanut perustamiaan omaa nimeään kantavaa aikuisviihdeteemaista verkkosivustoa sekä videotuotantoyhtiö Femme-Fusionia.
Aiheesta muualla

Wikimedia Commonsissa on kuvia tai muita tiedostoja aiheesta .
Sandee Westgate Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Girls’ Generation

| Girls’ Generation |
| --- | --- |
 Girls’ Generation elokuussa 2022. Vasemmalta oikealle: Sunny, Tiffany, Hyoyeon, Yoona, Seohyun, Yuri, Taeyeon ja Sooyoung
Tiedot
Toiminnassa:  2007–
Tyylilaji:  K-pop
Kotipaikka:   Soul, Korean tasavalta
Laulukieli:  korea, englanti,  japani
Jäsenet:  Taeyeon   Sunny   Tiffany   Hyoyeon   Yuri   Sooyoung   Yoona   Seohyun  
Entiset jäsenet:  Jessica  
Levy-yhtiö:  SM Entertainment   EMI Records Japan  
Aiheesta muualla
Kotisivut
Infobox OKNimi-testi OK: 
Girls’ Generation (kor. 소녀시대, So Nyeo Shi Dae) on alun perin yhdeksän-, nykyisin kahdeksanhenkinen eteläkorealainen tyttöbändi, jonka on koonnut SM Entertainment vuonna 2007. Jäsenet ovat ikäjärjestyksessä Taeyeon (johtaja), Sunny, Tiffany, Hyoyeon, Yuri, Sooyoung, Yoona ja Seohyun. Heistä Jessica erosi ryhmästä 2014. Ryhmä tunnetaan usein nimellä SNSD, joka on lyhenne ryhmän koreankielisestä nimestä So Nyeo Shi Dae tai toisella lyhenteellä SoShi. Ryhmän kiinankielinen nimi on Shàonǚ Shídài (kiin. 少女时代) ja japaninkielinen Shōjo Jidai (jap. 少女時代).
Ryhmä on julkaissut kahdeksan studioalbumia ja useita singlejä. Vuonna 2009 ilmestynyt single ”Gee” saavutti pisimpään KBS:n musiikkiohjelman Music Bank kärkisijalla pysymisen ennätyksen, kun se pysyi kärjessä yhdeksän viikkoa. Tytöt ovat voittaneet myös useita palkintoja, kuten Vuoden artisti-palkinnon Seoul Music Awards -palkintogaalassa.
Ryhmän jäsenillä on myös ollut omia henkilökohtaisia aktiviteettejaan viihteen parissa, kuten näytteleminen draamoissa ja musikaaleissa, monien tositelevisio-ohjelmien juontaminen ja omien soolokappaleiden julkaiseminen.
Historia > Ennen uran alkua

Yhtyeen jäsenet on koulutettu pääasiassa laulun ja tanssin parissa, mutta muutamat heistä ovat kouluttautuneet myös näyttelemiseen ja mallintöihin. Monet jäsenistä esiintyivät jo ennen debyyttiään lehti- ja televisiomainoksissa sekä tekivät pieniä televisiorooleja. Melkein kahden vuoden ajan korealaiset nettisivustot arvailivat, ketkä SM Entertainmentin naisharjoittelijoista päätyisivät ryhmään.